stanford-oval/wikipedia huggingface dataset:
אזור כלכלי בלעדי
אזורים כלכליים בלעדיים לפי מדינה > קפריסין

תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
אזור כלכלי בלעדי של קפריסין
| 0 | 1 | 2 |
| --- | --- | --- |
|      מים פנימיים של קפריסין |  |      מים טריטוריאליים של קפריסין |
|      אזור כלכלי בלעדי של קפריסין |  |      מים עמוקים |
שטח האזור הכלכלי הבלעדי של קפריסין הוא 98,550 קמ"ר והשטח נקבע על ידי חוק מה-2 באפריל 2004. קפריסין סימנה את הגבול הימי עם מצרים ב-2003, ועם לבנון בשנת 2007. (הגם שהאחרון לא אושר על ידי הפרלמנט הלבנוני) קפריסין וישראל חתמו על הגבול הימי שלהם בשנת 2010. עם זאת אין לקפריסין הסכמים דומים עם שכנותיה האחרות, סוריה וטורקיה, כאשר האחרונה אינה מכירה בהסכמי הגבול של קפריסין עם שכנותיה בשל תביעותיה (כולל אזור כלכלי בלעדי מתאים) עבור קפריסין הטורקית. חלקים משטח זה חולקו לזיכיונות לחיפוש נפט וגז (12 חלקים בכל פעם) ב-2007 וב-2012.
השטח ממזרח לקפריסין הוא חלק ממאגר הגז במזרח הים התיכון שנמשך מחופי מצרים צפונה והחל מתחילת שנות האלפיים התגלו כמויות משמעותיות של גז טבעי באזור המכונה בלוק 12 (אפרודיטה) באזור הכלכלי הבלעדי של קפריסין, כ-175 ק"מ דרומית ללימסול ב-33°5′40 צ' ו-32°59′0″ מ' (סמוך לנקודת החיתוך של גבולות ישראל-לבנון-קפריסין). באוגוסט 2011, נובל אנרג'י חתמה על הסכם לייצור שיתוף עם ממשלת קפריסין בנוגע לפיתוח המסחרי של השטח. בתגובה איימה טורקיה, לגייס כוחות חיל הים שלה במקרה שקפריסין תנסה להמשיך בתוכניותיה להתחיל בקידוח בבלוק 12. מאמצי הקידוח של קפריסין קיבלו את תמיכתן של ארצות הברית, של האיחוד האירופי ושל האו"ם וב-19 בספטמבר 2011 החלו הקידוחים בבלוק 12 ללא כל תקריות.
אזורים כלכליים בלעדיים לפי מדינה > צ'ילה

האזור כלכלי בלעדי של צ'ילה כולל אזורים סביב איי דסוונטוראדאדס, אי הפסחא ואיי חואן פרננדס.
| אזור | שטח האזור (קמ"ר) | שטח קרקע | סה"כ |
| --- | --- | --- | --- |
| יבשת | 2,009,299 | 755,757 | 2,765,056 |
| דסוונטוראדאדס | 449,805 |  |  |
| פסחא | 720,395 | 164 | 720,559 |
| חואן פרננדס | 502,490 |  |  |
| סה"כ | 3,681,989 | 756,102 | 4,438,091 |
קיימת מחלוקת עם פרו על שטח האזור הכלכלי הבלעדי של צ'ילה: מחלוקת ימית צ'ילה - פרו
אזורים כלכליים בלעדיים לפי מדינה > צרפת

בשל הטריטוריות מעבר לים, צרפת מחזיקה באזור הכלכלי הבלעדי השני בגודלו בעולם, המשתרע על פני 11,035,000 קמ"ר, קצת פחות מהאזור כלכלי בלעדי של ארצות הברית (14,383,000 קמ"ר), אבל לפני האזור הכלכלי הבלעדי של אוסטרליה (8,148,250 קמ"ר). האזור הכלכלי הבלעדי של צרפת מכסה כ-8% מהשטח הכולל של כל האזורים הכלכליים הבלעדיים בעולם, ואילו שטחה של הרפובליקה הצרפתית הוא רק 0.45% מהשטח היבשתי של כדור הארץ.
| אזור | אזור כלכלי בלעדי ומים טריטוריאליים של האזור (קמ"ר) | שטח קרקע | סך הכל |
| --- | --- | --- | --- |
| צרפת צרפת | 334,604 | 551,695 | 886,299 |
| גיאנה הצרפתית | 133,949 | 83,846 | 217,795 |
| גוואדלופ גוואדלופ | 95,978 | 1,628 | 97,606 |
| מרטיניק מרטיניק | 47,640 | 1,128 | 48,768 |
| ראוניון ראוניון | 315,058 | 2,512 | 317,570 |
| פולינזיה הצרפתית פולינזיה הצרפתית | 4,767,242 | 4,167 | 4,771,409 |
| סן-פייר ומיקלון סן-פייר ומיקלון | 12,334 | 242 | 12,576 |
| מיוט מיוט | 63,078 | 376 | 63,454 |
| ואליס ופוטונה ואליס ופוטונה | 258,269 | 264 | 258,533 |
| סן מרטן סן מרטן | 1,000 | 53 | 1,053 |
| סן ברתלמי סן ברתלמי | 4,000 | 21 | 4,021 |
| קלדוניה החדשה קלדוניה החדשה | 1,422,543 | 18,575 | 1,441,118 |
| קליפרטון | 431,263 | 6 | 431,269 |
| איי קרוזה | 574,558 | 352 | 574,910 |
| איי קרגלן | 567,732 | 7,215 | 574,947 |
| איי סן פול ואמסטרדם | 509,015 | 66 | 509,081 |
| איי אפארסה | 352,117 | 44 | 352,161 |
| אי טרומלין | 270,455 | 1 | 270,456 |
| סה"כ | 11,035,000 | 675,417 | 11,710,417 |
אזורים כלכליים בלעדיים לפי מדינה > רוסיה

קלינינגרד (הים הבלטי) - 11,634 קמ"ר
סנקט פטרבורג (הים הבלטי) - 12,759 קמ"ר
ים ברנץ - 1,308,140 קמ"ר
הים השחור - 66,854 קמ"ר
האוקיינוס השקט - 3,419,202 קמ"ר
סיביר - 3,277,292 קמ"ר
סה"כ - 8,095,881 קמ"ר
ראו גם

מים טריטוריאליים
מדף יבשתי
חוק הים
מלחמת הבקלה
מלאית

| --- | --- |

 מדינות:  מלזיה, אינדונזיה, ברוניי, סינגפור, תאילנד, הפיליפינים, מזרח טימור
 אזורים:  אסיה, אוקיאניה
 דוברים:  180 מיליון
 שפת אם:  40 מיליון
 כתב:  לטיני (Rumi), ערבי (Jawi)
 משפחה:  אוסטרונזית מלאי-פולינזית מלאי-פולינזית גרעינית מלאיו-סומבאװאנית Malayic languages Malayan languages מלאית
 לאום:  מלזיה מלזיה   ברוניי ברוניי   סינגפור סינגפור   אינדונזיה אינדונזיה (האי סומטרה)
 מוסד:  "Dewan Bahasa dan Pustaka" - האקדמיה לשפה המלאית, מוסד אקדמי במלזיה וסינגפור
 קוד שפה:  ms 
 קוד ISO 639-1:  ms 
 קוד ISO 639-2:  msa 
 קוד ISO 639-3:  msa 
 ראו גם:  שפה • כתב • רשימת שפות
 
מלאית (בכתב לטיני: Bahasa Melayu; בג'אווי: بهاس ملايو), המוכרת גם בהגייה הלא רשמית כמלזית, היא שפה ממשפחת השפות האוסטרונזיות, והיא שפת העם המלאי. זוהי השפה הרשמית במלזיה, בברוניי ובסינגפור. מבין כל השפות האוסטרונזיות, המלאית קרובה ביותר לאינדונזית. היא מדוברת גם באינדונזיה (במיוחד באי סומטרה), במזרח טימור, בדרום מדינת הפיליפינים ובדרום תאילנד (קרוב לגבול עם מלזיה).
הכתבים - מהקדום אל המאוחר

1) רנצ'ונג
2) פאלי - שמקורו בהודו.
3) ג'אווי - שמבוסס על הכתב הערבי.
4) אלפבית הלטיני - הקרוי Rumi / Romawi. השמוש בו בתעתיק המייצג את ההגייה.
בברוניי ובמדה פחותה מזה במלזיה ובאינדונזיה. נעשים מאמצים גם להחיות את הכתב הג'אווי באזורים כפריים במלזיה הוויקיפדיה בגרסה המלזית מקפידה לכתוב כל שם ערך שמקורו במאלאית גם בג'אווי, אבל הכתב הרומי שולט גם במסמכים רשמיים וגם בשימוש ביום-יום במלזיה. בלשנים, אנשי דת מוסלמיים, ואספני מטבעות לומדים ג'אווי גם באינדונזיה.
השפעות זרות על המלאית

מלזיה היא מדינה שמתאפיינת בדמוגרפיה מגוונת, עם מיעוט סיני והודי בתחומה ומיעוטים נוספים, כגון האנשים המכונים Orang Asli, שהם האנשים האבוריג'ינים של מלזיה.
מלזיה נשלטה שנים רבות בידי מדינות המערב - פורטוגל, הולנד והממלכה המאוחדת.
מלזיה היא מדינה מוסלמית והושפעה רבות מהקוראן ומכתבים ערביים של דת האסלאם.
מסיבה זאת, השפה המלאית הושפעה משפות רבות ואימצה לחיקה מילים משפות רבות, כולל ערבית (המילה selamat לקוחה מערבית ומשמשת את השפה בעיקר בברכות. המילה במלזית לחזיר היא Khinzir בדומה לערבית אך קיימת מילה נוספת לחזיר - babi), טמילית (בשל מהגרים טמילים מהודו שהתיישבו במלזיה וחיים בה עד היום), סנסקריט, פרסית, פורטוגזית (מאחר שפורטוגל שלטה במלאקה במשך 130 שנה), הולנדית, ניבים שונים של סינית (בשל מהגרים סינים שגרים במלזיה) ואנגלית (שהביאה בעיקר את כל המונחים הטכנולוגיים והמדעיים לשפה).
השפעות זרות על המלאית > כתובת כדוכאן בוכית

הכתובת העתיקה ביותר בשפה המאלאית היא כתובת כדוכאן בוכית (אנ') זמנה מקביל ליום 16 ביוני 682 לספירה הנוצרית והיא מעידה על ממלכת סריויג'איא. הכתובת התגלתה על ידי הולנדים ב-29 בנובמבר 1920 ב"כפר" כדוכאן בוכית, "משפחת" 35 הנמוכה, בפלמבאנג סומטרה הדרומית בגדת נהר תאתאנג הזורם אל נהר מוסי, הכתובת חרותה על אבן שחורה בגודל 45 על 80 סנטימטרים. כתובה במאלאית עתיקה בכתב פאלאוא, הנקרא גם פאלי. הכתובת מכילה תאריכים שמקורם בסנסקריט על פי מנין הסאקא, שראשיתו בשנת 78 לספירה הנוצרית. כאן תרגומה לעברית ממאלאית/אינדונזית מודרנית:
"ברכה! שנת סאקא כבר עברה 604 ביום ה-11 חצי אור ירח ואיסאקהא דאפונתא היאנג עלה בסירה לקחת 'מסע קדוש מוגמר'. ביום 7 לירח ג'ייסתהא דאפונתא היאנג עבר מן מינאנגא מביא תוספת צבא שתי רבבות עם אספקה 200 אופן תבה בסירה ללכת 1312 במספרם הגיע בעין שלמה רגש אהבה ביום ה-5 חצי ירח אסאדא ללא דאגות שמח הגיע לעשות את אנשי המולדת סריויג'איא (ה)מנצחת 'מסע קדוש מוגמר' שלם..."
הכתובת מכילה נוסח עתיק ביותר: קוראיה הראשונים העתיקוה לכתב לטיני ולאחר מכן תרגמוה ללשונות מודרניות, וגם דוברי המאלאית נאלצו לשכתבה.
המושג Hiyang הנזכר בכתובת כשם עצם, מופיע בחלק מן התרגומים כ Baginda אחד מכמה תארים שמשמעם במאלאית "הוד מעלתו". כך Hiyang נחשב לקצור של Yang Di Pertuan Agong. שמשמעו "אשר באדנות העליונה", תארו של מלך מלזיה.
המושג siddhayātra המופיע גם במקור וגם בתרגום המאלאי המודרני מקורו בסנסקריט, הוא מתורגם כאן: לאנגלית כך: accomplished sacred expedition "מסע קדוש מוגמר/מושלם."
המספר 11 מופיע בה במלה שאולה מסנסקריט, EKADASI, וכתב המתרגם במאלאית מודרנית: KE SEBELAS, שמשמעה: ה-11.
המספר 1312 הנזכר בה במילים, כולל את TLU שבמקורות המודרניים נכתב כ TELU ומשמעו 3, אבל מאוד קשה למצוא אותו במילונים, ומי שכתב את התרגום במאלאית מודרנית הנזכר בהערת שולים למעלה, השתמש במלה TIGA שמשמעה 3, והיא נפוצה מאוד בדבור בימינו.
המספר 12 נזכר בכתובת המקורית כ-SAPULU DUA. במקורות המודרניים בערכים מספריים נפרדים: SEPULUH משמעו "עשר" ו-DUA משמעו "שתיים", מילולית "עשר שתיים", וכוונתו ל"עשר + שתיים", אבל הביטוי כפי שהוא לפי הדקדוק בשכתוב למאלאית מודרנית מופיע כ-DUA BELAS שמשמעו 12.
התרגום "שתי רבבות" בא מ- DUA LAKSA במאלאית, LAKSA שמשמעו "רבבה", הוא מושג מילוני, אבל אינו נפוץ בדבור. בלשון הדיבור מבוטא המספר 20,000 כ-DUA PULUH RIBU, שמשמעו "עשרים אלף", כולל על שטרות כסף.
הכיתוב DARI MINANGA שמשמעו "מן מינאנגא" מזכיר את מקום מושבם של בני שבט מינאנגקאבאו היושבים בסומטרה המערבית. סריויג'איא העתיקה היא פאלמבאנג של היום, דרומה-מזרחה מאזורו של שבט מינאנגקאבאו.
לוח השנה הנזכר בכתובת לקוח מהבודהיזם. "ואיסאק" הוא יום הולדת בודהא. במאה ה-7 האמינו רוב מקבלי הדתות המיובאות מבחוץ באינדונזיה בבודהיזם, שהובא לאינדונזיה על ידי סוחרים מהודו במאות 1 עד 7 לספירה הנוצרית, הבודהיזם באינדונזיה קדם להינדואיזם, לאסלאם, לנצרות ולקונפוציאניזם.
אופני הידוע במאלאית

במאלאית אין תווית ידוע, כמו שישנה בעברית, ערבית, אנגלית, למשל. ה"ידוע" במאלאית מתחלף בין SE,‏ YANG,‏ YANG KE, וכל 3 המילים או הצירוף תלויי הקשר במשפט, כי כמילים בודדות לכולן משמעות שונה: SE משמעה קדומת ל"אחד" או "אחת" הצמודה לשם עצם. YANG משמעה "של" וגם "ש", שין הזיקה בעברית, KE משמעותה "ל", "אל", בין היתר כתיאור מקום. רק ההקשר של הביטויים הללו במשפט נותן להם משמעות של ידוע. כלי נוסף לידוע הוא הסמיכות, והדבר נפוץ במאלאית. הכלל: "כל נסמך מיודע" הקיים בעברית ובערבית, קיים גם במאלאית, למרות שאינה שפה שמית.
משפטים בסיסיים

המילה selamat (נגזרת מהמילה בערבית סלאם سلام) משמשת את המלזית במספר ברכות ופניות בין אדם לאדם.
| המילה במלאית | הגייה לפי IPA | פירוש |
| --- | --- | --- |
| Selamat datang | /səlamat dataŋ/ | ברוכים הבאים |
| Selamat pagi | /səlamat paɡi/ | בוקר טוב |
| Selamat malam | /səlamat malam/ | לילה טוב |
הערות שוליים

↑  https://upload.wikimedia.org/wikipedia/commons/4/4f/SuratUluSample.png
↑  רמות ארגון בשלטון המקומי באינדונזיה רבתי מתחילות ב"משפחה" "כלוראהאן" / "כלוארגא", מעליה נמצא ה"כפר" "כאמפונג" / "דסא" גם כאשר כל המשפחה מתגוררת בשכונה עירונית, מעל ה"כפר" נמצאת תת-נפה "כצ'אמאתאן", מעליה נמצאת נפה "כאבופאתן", מעליה נמצא מחוז פרופינסי / פרובינסי / DAERAH ומעליו רפובליקת אינדונזיה.
↑  1.Selamat ! Tahun Śaka telah lewat 604, pada hari ke sebelas
2.paro-terang bulan Waiśakha Dapunta Hiyang naik di
3.sampan mengambil siddhayātra. di hari ke tujuh paro-terang
4.bulan Jyestha Dapunta Hiyang berlepas dari Minanga
5.tambahan membawa bala tentara dua laksa dengan perbekalan
6.dua ratus cara (peti) di sampan dengan berjalan seribu
7.tiga ratus dua belas banyaknya datang di mata jap (Mukha Upang)
8.sukacita. di hari ke lima paro-terang bulan....(Asada)
9.lega gembira datang membuat wanua....
10.Śrīwijaya jaya, siddhayātra sempurna....
↑  1.svasti śrī śakavaŕşātīta 605 (604 ?) ekādaśī śu
2.klapakşa vulan vaiśākha dapunta hiya<mi> nāyik di
3.sāmvau mangalap siddhayātra di saptamī śuklapakşa
4.vulan jyeşţha diapunta hiya<mi> maŕlapas dari minānga
5.tāmvan mamāva yamivala dualakşa dangan ko-(sa)
6.duaratus cāra di sāmvau dangan jālan sarivu
7.tlurātus sapulu dua vañakña dātamidi mata jap
8.sukhacitta di pañcamī śuklapakşa vula<n>...
9.laghu mudita dātami marvuat vanua...
10.śrīvijaya jaya siddhayātra subhikşa...
↑  הכתיב הרשמי במלזיה ל"עליון / "עליונה" הוא Agong כך, באות O, באינדונזיה, נכתבת המלה Agung, ומשמעותה זהה
↑  http://siddhayatra.kemdikbud.go.id/index.php/siddhayatra
| --- | --- |
בקרת זהויות :  NLI: 987007546075205171  BnF: cb11949051r (data)  GND: 4037194-3  LCCN: sh85080066  NDL: 00567478  NKC: ph344077
פסקל ברקוביץ

פסקל ברקוביץ (נולדה ב-21 באוגוסט 1967) היא ספורטאית פאראלימפית, ישראלית, שייצגה את ישראל במשחקים הפראלימפיים בבייג'ינג בחתירה אקדמית, בלונדון באופני יד, ובקיאק בריו וטוקיו. ברקוביץ שברה שיא בינלאומי ב-2016, כאשר התחרתה ב-3 ענפים שונים במשחקים הפראלימפיים.
ברקוביץ מרצה, עיתונאית, במאית וסופרת ישראלית. בשנת 2014 הייתה ברקוביץ בין משיאות המשואות ביום העצמאות.
ביוגרפיה

פסקל ברקוביץ נולדה בעיר אנז'ה, שבעמק הלואר בצרפת לריימונד יהודה, מורה לפילוסופיה במקצועו ולליז, פסיכולוגית קלינית. אביה, יליד צרפת, הוסתר כילד במהלך השואה אצל מספר משפחות. אמה באה ממשפחה נוצרית, שסייעה וסיפקה מחבוא ליהודים בתקופה זו. בין אמה לבין היהודים שהוסתרו בביתה נותר קשר אמיץ ברבות הימים. לברקוביץ אחות ואח צעירים ממנה.
ביוגרפיה > ילדות ונעורים

ילדותה עברה בעיירה שאמבלי (Chambly) בפרוורים הצפוניים של פריז. בגיל 10 החלה לעסוק בריקוד ובהתעמלות קרקע במסגרת חוג בית ספרי. בשנים 1980–1981, בגילאים 13–14, זכתה בתואר אלופת מחוז פיקרדי בהתעמלות קרקע.
במקביל לאימונים, עסקה גם כתחביב בכתיבת שירים, סיפורים ועוד. יכולות הכתיבה שהפגינה הרשימו את מוריה לאורך כל שנותיה בבית הספר.
בגיל 15, צפתה במקרה בפרק ממיני סדרת הטלוויזיה "אישה ושמה גולדה" שהותיר עליה רושם עמוק. הפרק עורר את סקרנותה וזו חשפה אותה למוצאה היהודי ולמדינת ישראל, אותה ראתה כ"מדינה קטנה עם חזון גדול". ברקוביץ החלה להאזין באופן קבוע לתחנת הרדיו הצרפתי-יהודי "רדיו הקהילה היהודית" (RCJ), שם התוודעה לקיומה של עמותת שר-אל, המארגנת פעילות התנדבותית בצה"ל. ברקוביץ שכנעה את הוריה להתיר לה להתנדב במהלך חופשת הקיץ במסגרת העמותה. על אף שהעמותה מפעילה מתנדבים מגיל 18 ומעלה, התעקשה להתנדב ושכנעה את אנשי העמותה לכלול אותה במסגרת ההתנדבות למרות גילה הצעיר.
ביולי 1984, הגיעה לראשונה לישראל כמתנדבת במסגרת העמותה בבסיס צה"ל בג'וליס. בבסיס זה עבדה במשך כחודש וחצי בתיקון טנקים. במהלך תקופה זו זכתה לפגוש את תת-אלוף אהרן דוידי ואת הרמטכ"ל, משה לוי, שהתרשמו מאוד מנחישותה לעלות לישראל ולשרת בצה"ל שירות מלא. דוידי אף הבטיח לה לקחת אותה תחת חסותו לכשתממש את רצונה זה.
בספטמבר 1984 עברה לתיכון "סופי ז'רמן" היוקרתי בפריז לשנתה האחרונה בבית הספר.
ב-13 בדצמבר 1984, בדרכה לבית הספר החליקה על רציף רכבת, נפלה מתחת לגלגלי רכבת נוסעת וכתוצאה מכך נקטעו שתי רגליה. במשך שבועיים נאבקו הרופאים על חייה. ברקוביץ שהתה באשפוז מעל חצי שנה. היא ראתה ביום הזה לידה מחדש ואופק לחיים, ומתאמנת מאז ועד היום ב-11 ענפי ספורט.
במהלך תקופת האשפוז ביקר אותה תת-אלוף אהרן דוידי אשר שב והצהיר על מחויבותו לה, ואילו ברקוביץ מצידה הבהירה לכל הסובבים אותה כי בתאריך המיועד לגיוסה בכוונתה לעלות לישראל ולהתנדב לצה"ל.
על אף חוקי צרפת שמונעים זאת (בשל היותה קטינה באותו זמן), שכנעה את רופאיה והוריה לשחרר אותה מבית החולים ולהתיר את יציאתה מצרפת.
שירות צבאי

ביולי 1985 עזבה את צרפת ועלתה לישראל. מנמל התעופה הוסעה למחנה עמנואל, לחדר שהיה חדרה במהלך שירותה הצבאי. ברקוביץ הייתה למתנדבת הראשונה בצה"ל בכיסא גלגלים.
בזמן שרותה הצבאי (1985-1987), החלה ביוזמתו של דוידי להרצות בפני חיילים וקהילות יהודיות בעולם (עולים חדשים) על סיפור חייה. בנוסף, החלה ברקוביץ ללמוד לשחות אצל מאמנת השחייה מרגלית זוננפלד.
קריירה > פעילות ציבורית

ברקוביץ חברת הנהלה בעמותת נגישות ישראל, חברת הנהלה בספיישל אולימפיקס הישראלית, חברת הנהלת עמותת שר-אל (שסייע לה לעלות לישראל), חברה בוועדה המייעצת של עמותת תום
מייקרס ומובילה פרויקטים בעמותת נט"ל.
ברקוביץ מבקרת באופן שוטף בבתי חולים, תומכת בפצועים ומשפחותיהם ופעילה למען אנשים מאותגרים פיזית ושכלית.
ברקוביץ, בין היתר, מלווה מגיל 13 את אלוף העולם והאלוף האולימפי בטאקוונדו אסף יסעור. היא סייעה לו להתחבר לענף עוד בימי השיקום מהפציעה.
לאחר טבח שבעה באוקטובר, ברקוביץ הגבירה את פעולותיה והיא מלווה אישית חלק ממשפחות החטופים.
קריירה > עיתונות

משנת 1991, הועסקה ברקוביץ במגוון תפקידים בתחום התקשורת: כשדרנית ברדיו היהודי-צרפתי, תחקירנית ברשת CBS, כתבת בסוכנות הטלוויזיה CAPA, רשת DEUTSCHE WELLE הגרמני, ובהמשך כעורכת ראשית ב-CANAL+ וב-FRANCE 2. להצלחתה בתחום זה תרמה לא מעט שליטתה בצרפתית, עברית, אנגלית וגרמנית.
במסגרת עבודתה העיתונאית סיקרה ברקוביץ גם ארצות כגון סוריה, תימן, מדגסקר ועוד. בישראל השתלבה בתחום התקשורת ככתבת לענייני נכים בתוכנית "העולם הבוקר" בערוץ 2.
קריירה > בימוי

החל משנת 1996, עוסקת ברקוביץ גם בבימוי סרטי תעודה. בין הסרטים אותם ביימה נמצאים הסרטים "עוד יום" בהפקת חיים טל הפקות לערוץ 2, ערוץ 8, סרט על ספורטאי נבחרת השחייה במשחקים הפאראלימפיים סידני (2000). שאף זכה במקום הראשון בפסטיבל סרטי ספורט בהונגריה והיה בין המועמדים לפרס בפסטיבל חיפה.
ברקוביץ השתתפה במשך שנתיים בפרויקט עבור הוועד הפאראלימפי הבין-לאומי, במסגרתו ביימה את עצמה באימונים, בשגרה ובתחרויות בין-לאומיות, בזמן סגרי הקורונה ב-2020 ו-2021.
קריירה > הרצאות וסדנאות

ברקוביץ החלה להרצות לחיילים ב-1987, במהלך השירות הצבאי, וחזרה לכך ב-2002. מאז היא מעבירה הרצאות העצמה בפני קהלים רבים, בהן השתתפו נכון לשנת 2024 כמיליון איש.
הרצאותיה עוסקות בפריצת גבולות והגשמה עצמית, ומתן כלים פרקטיים ליצירת שינוי. סיפור חייה מעורר הערצה והשתאות, ומדגים הלכה למעשה כיצד ניתן להתמודד עם מגבלות ומצבי קיצון ולחץ, תוך לקיחת אחריות והתמודדות עם שינויים.
החל משנת 2015 ועד היום, ברקוביץ מיוצגת בסוכנות הטאלנטים של רפי עגיב.
חיים אישיים

בשנת 1987 התגיירה ברקוביץ ברבנות.
בשנת 1996 פגשה בצרפת את גאל כמפאן, אז סטודנט לכלכלה, שהפך לבן זוגה. ביולי 2001 נולדה בתם. בשנת 2003 נפרדה מכמפאן.
בשנת 2004 הכירה ברקוביץ בקיר טיפוס בתל אביב, את בן זוגה עוז סקופ, מאמן נבחרת ישראל בטיפוס ויועץ להקמת קירות טיפוס, ממנו למדה את תחום הטיפוס הספורטיבי. בספטמבר 2009 נולדה בתה השנייה מיקה.
מדליות

2008, מדליית כסף, אליפות עולם חתירה אקדמית
2008, מדליית כסף, אליפות אירופה חתירה אקדמית
2011, מדליית כסף, אליפות עולם אופני יד
2013, מדליית כסף, אליפות עולם אופני יד
2013, מדליית כסף, אליפות אירופה אופני יד
2020, מדליית ארד, אליפות העולם קייאק
ספריה

חיוך הדולפין – יצא לאור בהוצאת רובר לפון בצרפתית (1999). נמכר ביותר מ-700,000 עותקים ותורגם ל-15 שפות. בישראל יצא הספר בעברית בהוצאת מטר.
מסר החיות – יצא לאור בהוצאת רובר לפון בצרפתית (2001). תורגם ל-6 שפות.
אדוארד רוזנטליס

| --- | --- |

 לידה:  27 במאי 1963 (בן 61) וילנה, ברה"מ 
 הדרגה הגבוהה ביותר:  רב-אמן (מ-1991)
 מד כושר מרבי:  2650 (ינואר 1997)
 מד כושר נוכחי:  2495 ‏(אוקטובר 2024)
 מקצוע נוסף:  כותב ספרי עיון 
 מדינה:  ברית המועצות, ליטא, ישראל
 
אדוארד רוזנטליס (בליטאית: Eduardas Rozentalis; נולד ב-27 במאי 1963) הוא שחמטאי סובייטי-ליטאי-ישראלי בדרגת רב-אמן.
ביוגרפיה

אדוארד רוזנטליס נולד בווילנה, ליטא (אז ברית המועצות). אימו הייתה אלופת ליטא בשחמט לנשים וגם אביו היה שחמטאי בצעירותו. בשנת 1984 רוזנטליס ניצח באליפות ברית המועצות לצעירים.
הוא היה אלוף ליטא בשנים 1981, 1983 ו-2002. בשנות ה-80 של המאה ה-20 הוא התחיל להשתתף בתחרויות בינלאומיות. בשנת 1989 הוא זכה במקום שלישי בתחרות בתל אביב במסגרת המכביה השלוש-עשרה.
הוא זכה במקום שלישי גם ב-2017 במכביה העשרים.
הוא היה חבר נבחרת ליטא באולימפיאדת השחמט ובאליפות אירופה לנבחרות.
בשנת 1987 השיג דרגת אמן בינלאומי ובשנת 1991 דרגת רב-אמן.
החל מ-2002 הוא חבר בקבוצת מועדון הפועל כפר סבא בליגה הלאומית.
בשנת 2009 הוא סיים במקום החמישי באליפות ארצות הברית הפתוחה (ניצח בן פיינגולד).
בשנת 2015 רוזנטליס זכה במקום השני באליפות העולם לסניורים (50+). בשנת 2017 הוא סיים במקום הרביעי בתחרות ביוון (אחרי יבגני לוין).
בשנת 2016 פרסם ספר שחמט "החילופין הנכונים במשחק הסיום".
אדוארד רוזנטליס באולימפיאדת השחמט

בשנים 1992–2016 השתתף רוזנטליס ב-11 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1992 | 1 | ליטא | 2585 | 7.5 מ-14 | 3+ 9= 2- | 53.6 | 24 קבוצתי, 44 אישי |
|  1994 | 1 | ליטא | 2595 | 7.5 מ-11 | 4+ 7= 0- | 68.2 | 24 קבוצתי, 8 אישי |
|  1996 | 1 | ליטא | 2610 | 6 מ-10 | 4+ 4= 2- | 60.0 | 37 קבוצתי, 25 אישי |
|  1998 | 1 | ליטא | 2575 | 4 מ-9 | 3+ 2= 4- | 44.4 | 22 קבוצתי, 78 אישי |
|  2002 | 1 | ליטא | 2563 | 6.5 מ-11 | 3+ 7= 1- | 59.1 | 21 קבוצתי, 36 אישי |
|  2004 | 1 | ליטא | 2595 | 3.5 מ-10 | 0+ 7= 3- | 35.0 | 27 קבוצתי, 100 אישי |
|  2006 | 1 | ליטא | 2596 | 4 מ-9 | 3+ 2= 4- | 44.4 | 42 קבוצתי, 99 אישי |
|  2008 | 2 | ליטא | 2577 | 6 מ-9 | 4+ 4= 1- | 66.7 | 34 קבוצתי, 12 אישי |
|  2010 | 1 | ליטא | 2611 | 4.5 מ-9 | 3+ 3= 3- | 50.0 | 35 קבוצתי, 69 אישי |
|  2014 | 1 | ליטא | 2606 | 7 מ-9 | 6+ 2= 1- | 77.8 | 49 קבוצתי, 14 אישי |
|  2016 | 1 | ליטא | 2565 | 5 מ-8 | 3+ 4= 1- | 62.5 | 65 קבוצתי |
הערות שוליים

↑  Rozentalis, Eduardas - Men's Chess Olympiads, באתר אולימפבייס (באנגלית)
| --- | --- |
בקרת זהויות :  GND: 118112287  ISNI: 0000 0000 4739 9283  LCCN: no98119112  VIAF: 69718632   WorldCat (עם VIAF): 69718632
יין-יאנג

סמל יין-יאנג בגן
המושג יין - יאנג (בסינית מסורתית: 陰陽; בסינית מפושטת: 阴阳; בפין-יין: yīnyáng; בתו מחשב: ☯; מילולית: "הצד האפל והצד המואר של ההר") מתאר את שני הכוחות המנוגדים אך משלימים, המצויים בכל הדברים ביקום על פי הפילוסופיה והמטפיזיקה הסינית העתיקה, בעיקר הדאואיסטית.
יין: החלק הקר, הנמוך, האיטי, החשוך של התהליך, מקושר עם הירח האפל או עם דעיכת הירח ומסמל את האופי או הטבע הנשי, המקושר ללילה. במחזור הנשימה היין מקושר לשאיפה. במחזור עונות השנה הוא מקושר לחורף, או לתהליך התקצרות שעות האור.
יאנג: החלק החם, הגבוה, המהיר, המואר של התהליך, מקושר עם החלק המואר של הירח או עם תהליך גדילת החלק המואר. מסמל את האופי או הטבע הגברי, המקושר ליום. במחזור הנשימה מקושר לנשיפה. במחזור עונות השנה מקושר לקיץ, או לתהליך התארכות שעות האור.
צמד המושגים משמש במספר דתות ופילוסופיות סיניות, ביניהן הקונפוציאניזם, הדאואיזם והדת הסינית העממית. המושגים משמעותיים במיוחד בדאואיזם. אמנם המלים יין-יאנג מופיעות רק פעם אחת בספר הדאו דה ג'ינג, אך הספר מלא בדוגמאות והבהרות רבות של "ההדדיות המשותפת". היין והיאנג מהווים אחד מהעקרונות הבסיסים של הרפואה הסינית המסורתית.
יין ויאנג הם תיאור של ניגודים משלימים ולא דבר מוחלט, מושלם או טהור. כל הפרדה חותכת בין שני תיאורים נוגדים אלה של יין ויאנג תיראה בהיפוך גמור מנקודת מבט אחרת. הגדרת הניגודים נראית הגדרה של נוחיות. כוחות בטבע ברובם ניתנים לחלוקה של מרכיבים המציינים את מצב היין והיאנג שלהם, ובדרך כלל שני אלה נמצאים בתנועה ולא במצב מקובע ומוחלט. ישנה תפיסה מוטעית נפוצה שהחלק הכהה בסמל מייצג את ״הרע״ והחלק הבהיר מייצג את ״הטוב״, אך למעשה הסמל מייצג גישות מנוגדות שמשלימים אחד את השני בדומה למערכת יחסים, יום ולילה, וכן הלאה, ולמעשה הטוב או הרע נמדדים על ידי האיזון וההרמוניה או חוסר ההרמוניה בין שני הכוחות האלה
משמעות המונחים

| יאנג | יין |
| --- | --- |
שמש: ירח
ים: לבנה
יום: לילה
מואר: חשוך
חם: קר
פעיל: מנוחה
זכרי: נקבי
טוב: רע
דרום: צפון
קיץ: חורף
דחיפה: משיכה
ימין: שמאל
התבוננות החוצה: התבוננות פנימה
שמים: ארץ
פרט: זוג
9*: 6*
7**: 8**
*סמל מספרי ראשי*סמל מספרי משני
ליין ויאנג משמעויות רבות ורחבות. במשמעותם הפשוטה יאנג פירושו "הצד המואר של ההר" וכך הוא מתקשר ליום ולפעילויות יותר אקטיביות, לעומתו היין פירושו "הצד המוצל של ההר" וכך הוא מתקשר ללילה קיפאון. ניתן להשוות את היין והיאנג לגרף על ישר.
משמעות נוספת היין והיאנג בהקשר של רצף הזמן. שקיעת השמש היא יאנג ההופך ליין, ירח הוא יין מלא, אמצע הלילה הוא יין מלא וזריחה היא יין ההופך ליאנג, שמש הצהריים היא יאנג מלא. את רצף הזמן ניתן לבטא באמצעות השינויים העונתיים, רוחות השמים. דרום וקיץ הם יאנג מלא; מערב וסתיו הם יאנג ההופך ליין; צפון וחורף הם יין מלא, ומזרח ואביב הם יין ההופך ליאנג. המספרים העיקריים והמשניים עבור היין והיאנג הם עד 15.
היין והיאנג משמשים לעיתים קרובות כדרך לביטוי או כסימוכין של מחלה, תרבויות אסייתיות רבות מטפלות במחלות חום/קור או יובש/רטיבות בטיפול נגדי. לדוגמה תסמין יין, כמו התקררות יטופל באמצעות טיפולים יאנגיים, כמו למשל אוכל חם. תסמין יאנג, כמו עצבנות, יטופל באמצעות טיפולים ייניים למשל אוכל קר כמו פירות.
היין והיאנג יכולים גם לשמש לתיאור בתהליך השינויים בין השלבים השונים של המחזור ההתמרה (טְרַנְסְפוֹרְמַצְיָה). לדוגמה, מים קרים (יין) ניתן להרתיח כך שבסופו של תהליך הם יהיו רתוחים ויהפכו לאדים (יאנג).
דרך אחת לרשום את הסמלים של יין ויאנג היא קו מלא (יאנג) וקו מרוסק (יין), שאותו ניתן לחלק לארבע רמות של יין ויאנג. חלוקה נוספת תיצור שמונה טריגרמות (trigrams). טריגרמות אלו מופיעות, למשל,
בדגל קוריאה הדרומית. דרך נוספת להראות את היין ויאנג היא הסמל המופיע בדף זה הנקרא טאיג'יטו (Taijitu; בסינית: 太極圖; המילה מורכבת משלוש מילים טאי ג'י טו בפירוש מילולי "תרשים של הבסיס העליון"). החלק שמרביתו לבן, הוא היאנג והחלק הכהה ברובו, הוא היין. אולם כל אחד מהם מכיל גרעין של השני. היין והיאנג חשובים במידה שווה, בשונה מהדואליזם האופייני של טוב ורע.
הגרעין השחור שבשטח יאנג מייצג את ה-"יו", כלומר מה שנראה לנו כקיים באופן גשמי. ה-"יו" מתקבל מבחירה בין יין ליאנג ("יין יאו יאנג"). הגרעין הלבן לעומת זאת מייצג את ה-"וו", כלומר את מה שנראה לנו כבלתי קיים באופן גשמי אבל הוא בעל משמעות בכל זאת. לדוגמה דברים בעלי קיום רוחני כמו "יופי" או "מוזיקה" הם "וו". ה-"וו" מתקבל מהרמוניה בין יין ליאנג ("יין הא יאנג"). המושג הסיני "הא" מייצג הרמוניה אבל גם "וגם" לוגי והוא מקביל ל-"איי" היפני.
תפישה זו נקראת יין יאנג, לא יאנג יין, רק משום שלראשון היגוי מועדף בסינית (ראו ערך מנדרינית תקנית), לסדר המלים אין שום משמעות תרבותית או פילוסופית.